# אילריה וורונקה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אילריה וורונקה (Ilarie Voronca) ‏ , שם העט של Eduard Marcus אדוארד מרכוס, (31 בדצמבר 1903 - 8 באפריל 1946), משורר אוונגרד יהודי רומני, נולד בבראילה, רומניה ונפטר בפריז, צרפת.

ההתחלה הספרותית של וורונקה קשורה לחוג "המעופף" Sburătorul בהנהגתו של אג'ן לובינסקו Eugen Lovinescu ולכתב העת שלו, "המעופף הספרותי" Sburătorul literar. הוא התחיל בשנת 1922 עם שירה סימבולית, מושפעת מג'ורג'ה בקוביה George Bacovia ומהליריקה המוזיקלית של קמיל בלטזר Camil Baltazar. הוא פרסם שירים גם בכתבי העת Flacăra (הלהבה), Năzuinţa (השאיפה) ו-Contimporanul (בן זמנינו). השירים האלה ישמשו בספר הראשון שיצא בשנת 1923, Restrişti "מתעצבים מחדש". השירה מעבירה את העצבות ואת היאוש של האיש הנידון לקיום האפרורי בעיר שדה. בשירים אלה עדיין לא ניכרת ההתפתחות העתידית של המשורר לכיוון התפיסות האוונגרדיסטיות.

בשנת 1924 וורונקה מוציא לאור, יחד עם סטפן רול, את הפרסום האוונגרדי "75HP" (הופיע רק גיליון מס' 1). בו זמנית הוא ממשיך לפרסם בכתבי עת דומים, כמו Punct ו-Integral. בשנת 1927 מתפרסמת בפריז הפואמה שלו "קולומבה" Colomba עם שני דיוקנות של Robert Delaunay, שמציינת כיוון חדש ביצירתו. הוא זונח את ה"קונסטרוקיביזם" ופונה אל הסוראליזם. קצב פרסום שיריו וגובר וזה לא משתנה גם לאחר שהוא מתיישב בשנת 1933 בפריז (אך ממשיך לשמור על קשרים הדוקים עם החיים הספרותיים ברומניה). לאחר מכן יצירותיו מופיעות בשפה שאימץ לעצמו, בצרפתית. בעקבות התאזרחותו בצרפת הוא לוקח חלק בתנועת ההתנגדות ה"רזיסטנס", גם כסופר וגם כלוחם.

בשנת 1946 מגיע לביקור ברומניה ומתקבל בהתלהבות רבה. הוא התאבד באותה שנה, בפריז, בעת שעמל על ספר בשם "מדריך לאושר המושלם".

## [עריכה] מיצירותיו

- 1923 Restrişti "מתעצבים מחדש".
- 1928 Ulise "יוליסס". עם ציור של מארק שאגאל.
- 1929 Plante şi animale. Terase "צמחים וחיות. מרפסות". עם ציורים של קונסטנטין ברנקושי.
- 1929 Brăţara nopţilor "צמיד הלילות".
- 1930 Zodiac "הורוסקופ". M. H. Maxy הכין את העטיפה וציור נוסף.
- 1931 Invitaţie la bal "הזמנה לנשף". עם ציור של ויקטור בראונר.
- 1931 Incantaţii "התפאלויות".
- 1933 Patmos şi alte şase poeme "פטמוס ועוד 6 פואמות".
- 1938 L'Apprenti fantôme א
- 1940 Beauté de ce monde א
- 1942 Arbre א
- 1956 Poèmes choisis פורסם על ידי ידידיו הצרפתיים לציון 10 שנים למותו.
- 1964, 1965 מתפרסמים שירים של וורונקה שנאספו על ידי החוג הספרותי Pont de l'épée. הפרסום נעשה לאחר מותו.
- 1972 Poeme alese "שירים נבחרים" מתפרסם בבוקרשט זמן רב לאחר מותו, בהשגחתו ובטיפוחו של סשה פאנה.

מקור: http://he.wikipedia.org../../../%D7%90/%D7%99/%D7%9C/%D7%90%D7%99%D7%9C%D7%A8%D7%99%D7%94_%D7%95%D7%95%D7%A8%D7%95%D7%A0%D7%A7%D7%94.html

קטגוריות: משוררים יהודים | משוררים רומנים | משוררים צרפתים | יהודים צרפתים | מתאבדים: משוררים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Română